Obahé massa watu ing dhasar samodra uga njalari ombak. Ombak sing kaya iki uga diwastani tsunami. Nalika ana obah-obahan watu-watu ing dhasar segara, ombak iku bakal njalari jundhulan ing lumah segara ing dhuwuré. Ombak iki ndarbèni ènergi kang gedhé, saéngga bisa njalari karusakan kang gedhé uga. Ombak tsunami ngasilaké jinis wujud gelombang, ya iku gelombang "positif" lan gelombang "négatif". Gelombang "positif" kadadèn nalika banyu segara ora surut kanthi amba ing laladan pasisir. Déné gelombang "négatif" kadadèn yèn banyu segara surut kanthi amba.